Toshkent xalqaro aeroportida uchib ketuvchilar uchun yangi zal ochildi

Toshkent xalqaro aeroportida uchib ketuvchilar uchun yangi zal ochildi, deb xabar beradi Uzbekistan Airports matbuot xizmati.

Uchish zaliga yangi muhandislik-texnologiya qurilmalari o‘rnatilgan, “yashil” va “qizil” koridorlar amalda, yo‘lovchilarni ro‘yxatdan o‘tkazish uchun 12 ta punkt, 6 ta pasport va chegara nazorat punkti mavjud, Wi-Fi tarmog‘i va Duty Free do‘konlari, qahvaxona, ona va bola uchun zamonaviy xona ish boshlagan, teleskopik trap uchun chiqish zonasi va avtobusga chiqishga ikkita geyt o‘rnatilgan.
“Toshkent aeroporti xalqaro aviatarmoqlarining amaldagi uchish zalini rekonstruksiya qilishning ikkinchi bosqichi 2021-yilning oktabriga rejalashtirilgan bo‘lib, u 2022-yilning mayida yakunlanadi”, — deydi Uzbekistan Airports boshqaruv raisi Ra’no Jo‘rayeva.
Shu bilan bir qatorda yangi VIP-zal ochish, mamlakat aeroportlarida zamonaviy savdo, umumiy ovqatlanish, bank va boshqa yo‘lovchilarga xizmat ko‘rsatish, shu jumladan, davlat-xususiy sheriklik asosida ko‘paytirish rejalashtirilgan.
Eslatib o‘tamiz, iyul oyida Toshkent xalqaro aeroportining estakadasi transport harakati uchun test rejimida ochilgandi.